Նախագիծ

--------------------

Արձանագրային

«Հեռուստատեսության և ռադիոյի մասին» Հայաստանի Հանրա­պե­տության օրենքում փոփոխություններ և լրացում կատարելու մասին» Հա­յաս­տանի Հան­րապետության օրենք­ի նա­խա­գծի վե­­րաբերյալ Հա­յաս­­­տա­նի Հան­րա­պե­տու­թյան կա­ռա­վա­րու­թյան եզրա­կա­­ցու­թյան նախա­գծի մասին

---------------------------------------------------------------------------------------------------------

Հավանություն տալ «Հեռուստատեսության և ռադիոյի մասին» Հայաստանի Հանրա­պե­տության օրենքում փոփոխություններ և լրացում կատարելու մասին» Հայաս­տա­նի Հան­րա­պե­տու­թյան օրենքի նախագծի վերաբերյալ Հա­յաս­տանի Հան­րա­պե­տու­թյան կա­ռա­­վա­­­րու­թյան եզրա­կացության նախագծին և այն սահմանված կար­­գով ներ­կա­յաց­նել Հայաս­­տանի Հան­­րա­պետության Ազգային ժողով:

Վ. Մարտիրոսյան

Ամալյա Ենգոյան \_\_\_\_\_\_\_\_\_\_\_\_\_ ,, ,, հոկտեմբերի 2016 թ.

Հովակիմ Հովակիմյան \_\_\_\_\_\_\_\_\_ ,, ,, հոկտեմբերի 2016 թ.

ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ԱԶԳԱՅԻՆ ԺՈՂՈՎԻ ՆԱԽԱԳԱՀ

 պարոն ԳԱԼՈՒՍՏ ՍԱՀԱԿՅԱՆԻՆ

Հարգելի պարոն Սահակյան

Ձեզ ենք ներկայացնում Հայաստանի Հանրապետության կառավարության եզրա­կա­ցու­թյու­նը Հայաստանի Հանրապետության Ազգային ժողովի պատգամավոր Զարուհի Փոստանջյանի` օրենսդրական նախաձեռ­նու­թյան կար­գով ներկա­յաց­րած «Հեռուստատեսության և ռադիոյի մա­սին» Հայաստանի Հանրա­պե­տության օրենքում փոփոխություններ և լրացում կատարելու մա­սին» Հայա­ս­տա­նի Հանրապե­տու­թյան օրենքի նա­խագծի (Պ-1075-29.09.2016-ԳԿ-010/0) վերա­բեր­յալ:

1. 1-ին հոդվածի համաձայն նախատեսվում է օրենքի 52-րդ հոդվածի 1.1-ին մա­սը ճա­նա­չել ուժը կորցրած, մասնավորապես՝ հիշյալ հոդվածի համաձայն ընտրությունների (հան­րաքվեների) քվեարկության օրը և դրան նախորդող օրն արգելվում է կաբելային (մալու­խա­յին) հեռուստաընկերությունների կողմից վերահեռարձակել Հայաստանի Հանրապետությունում գոր­ծող վերգետնյա եթերային հեռարձակում իրականացնող հեռուստաընկերությունների վեր­գետնյա եթերային այն ծրագրերը, որոնք պարունակում են քարոզչական նյութ` տեղե­կատ­վա­կան, խմբագրական, փաստավավերագրական, հեղինակային կամ այլ հաղորդումների տեսքով կամ որևէ այլ ձևով: Հարկ է նկատի ունենալ, որ հիմնավորման մեջ անդրադարձ է արված հիշյալ դրույ­թներին, մասնավորապես՝ հիմնավորման համաձայն «օրենքով նախատեսվող արգելքն ուժը կորցրած է ճանաչվում, քանի որ վերջինս անտրամաբանական պահանջ է և ընտրություն­նե­րի (հանրաքվեների) քվեարկության օրը և դրան նախորդող օրը ոչ ոք իրավունք չունի հե­ռար­ձա­կել քարոզչական նյութ»: Այս կապակցությամբ անհրաժեշտ է նկատի ունենալ Հայաստանի Հան­րապետության ընտրական օրենսգրքի 19-րդ հոդվածի 1-ին մասի պահանջները, համաձայն որոնց ընտրությունների (հանրաքվեների) քվեարկության օրը և դրան նախորդող օրը քարոզ­չա­կան նյութեր հրապարակելու արգելքն ամրագրված է, մասնավորապես՝ քվեարկության և դրան նա­խորդող օրը քարոզչությունը հրապարակային ելույթների, հրապարակային միջոցառումների, ինչպես նաև տպագիր մամուլի, վերգետնյա եթերային հեռարձակում իրականացնող ռադիո­ըն­կե­­րությունների և հեռուստաընկերությունների (այդ թվում` արբանյակային հեռարձակման ժա­մա­նակ) միջոցով արգելվում է: Այդ առումով օրենքի հիշյալ դրույթները անտրամաբանական չեն և համահունչ են Հայաստանի Հանրապետության ընտրական օրենսգրքի 19-րդ հոդվածի դրույթ­նե­րին:

2. 2-րդ հոդվածի`

1) 1-ին կետի համաձայն նախատեսվում է օրենքի 55.1-ին՝ «Ընդհանուր դրույթներ մաս­նավոր մուլտիպլեքսորի վերաբերյալ» հոդվածում կատարել փոփոխություններ, ըստ որի. «Մասնավոր մուլտիպլեքսորը պարտավոր է մուլտիպլեքսն իրականացնել սեփական կամ վարձակալած էլեկտրոնային հաղորդակցության ցանցի միջոցով, որի սփռման տարածքը որոշում է մուլտիպեքսորը՝ այդ մասին նշելով Ազգային հանձնաժողով ներկայացվող հայտում: Սփռման տարածքը կարող է ընդգրկել մեկ կամ մի քանի համայնք, մեկ կամ մի քանի մարզ, կամ ամբողջ երկիրը:»:

Ինչ վերաբերում է մուլտիպեքսորի սփռման տարածքին, հարկ է նշել, որ Հեռահա­ղոր­դակ­ցու­թյան միջազգային միության (ՀՄՄ) բոլոր անդամ պետությունների, այդ թվում՝ Հայաստանի Հան­րապետության կողմից ստորագրված անալոգային հեռուստատեսային հեռարձակումից թվա­յինի անցման (GE06) եզրափակիչ ակտերի համաձայն Հայաստանի Հանրապետության տա­րածքում թվային հեռուստատեսային հեռարձակման համար ՀՄՄ հատկացվել է սահմա­նա­փակ կապուղի հանրապետության տարածքում թվային հեռարձակում իրականացնելու համար, որը չի կարող բավարարել նախագծով նախատեսված կարգով մասնավոր մուլտիպլեքսին կա­պ­ուղի­ներ հատկացնելու համար, և կարող են հանգեցնել հանրապետության տարբեր բնակավայ­րե­րում Հայաստանի Հանրապետության քաղաքացիների հեռուստածրագրերի մատչելիության ան­հավասար պայմաններին:

Ներկայացված դի­տո­ղությունը վերաբերում է նաև նախագծի 5-րդ հոդվածի 1-ին կետին,

2) 3-րդ կետով առաջարկվում է օրենքի 55.1-րդ հոդվածի 5-րդ մասը շարադրել նոր խմբագրությամբ: Առաջարկվող փոփոխությունն ընդունելի չէ, որովհետև տեխնիկական գոր­ծու­նե­ություն իրականացնող սուբյեկտներին առաջադրվում է կարգավորիչ և բովանդակային գնա­հատ­ման կարողությունների պահանջներ ու գործառույթներ, որը Հայաստանի Հան­րա­պե­տու­թյան Սահմանադրությամբ վերապահված է բացառապես Հեռուստատեսության և ռադիոյի ազ­գա­յին հանձնաժողովին:

3. 5-րդ հոդվածի 2-րդ մասով նախատեսվում է օրենքի 55.2-րդ հոդվածի 6-րդ մասն ուժը կորց­րած ճանաչել: Հիշյալ մասով կարգավորված են հանրային լսումների հետ կապված հարա­բե­­րությունները, մասնավորապես՝ «Տեխնիկական փորձաքննության եզրա­կա­ցությունն ստա­­նալուց հետո՝ առավելագույնը 15-օրյա ժամկետում, Ազգային հանձ­նա­ժո­ղովը կազ­մա­կերպում է հանրային լսումներ, որոնց անցկացման վայրի և ժամի մասին հայ­տա­րա­րու­թյուն է հրապարակում Հայաստանի Հանրապետության հրապարակային ծա­նուցում­նե­րի պաշտոնական կայքում (www.azdarar.am)»: Այս կապակցությամբ հարկ է նկատի ունե­նալ, որ օրենքի 55.2-րդ հոդվածի 4-րդ և 7-րդ մասերի համաձայն մասնավոր մուլտիպլեքսորի գոր­ծունեության լիցենզավորման համար դիմումների ներկայացման ժամկետի ավարտից հետո Ազ­գային հանձնաժողովը ցանցի ստեղծման նախագիծը և ժամանակացույցը իր ընտրած փոր­ձա­գետներին ներկայացնում է տեխնիկական փորձաքննության, որը պետք է իրականացվի առա­վելագույնը վեց ամսվա ընթացքում: Լիցենզիա տրամադրելու որոշումը Ազգային հանձնա­ժո­ղովը կայացնում է տեխնիկական փորձաքննության եզրակացությունն ստանալուց հետո՝ առա­վելագույնը երկու ամսվա ընթացքում, հիմք ընդունելով փորձաքննության և հանրային լսում­ների արդյունքները: Այսինքն՝ հանրային լսումները հանդիսանալով ֆիզիկական և իրավա­բա­նական անձանց իրազեկումն ապահովող, ինչպես նաև կարծիքների հավաքման կարևոր միջո­ցառում կարող են էական նշանակություն ունենալ Ազգային հանձնաժողովի կողմից լիցեն­զիա տրամադրելու կամ դիմումը մերժելու որոշում կայացնելիս: Ելնելով վերոնշյալից` հիմ­նա­վոր­ման կարիք ունի հանրային լսումներին առնչվող դրույթներն ուժը կորցրած ճանաչելու հարցը:

4. 6-րդ հոդվաով առաջարկվող օրենքի 57-րդ հոդվածի 2-րդ մասի փոփո­խու­թյունը կհանգեցնի հեռուստածրագրերի և դրանցում ներառված հեռուստատեսային միավորների հեղինակային և հարակից իրավունքների ոտնահարման:

5. 7-րդ հոդվածի համաձայն օրենքի 62-րդ հոդվածի 16-րդ մասը շարադրվում է նոր խմբագ­րությամբ, ինչի արդյունքում տեղական հեռուստառադիոընկերությունների լիցենզիաների երկա­րաձգմանն առնչվող դրույթները փոփոխության են ենթարկվում, մասնավորապես՝ լիցեն­զի­ան երկարաձգվում է յուրաքանչյուր տարածքում մինչև նշված տարածքը ներառող մար­զում մաս­նավոր մուլտիպլեքսորի մուտքը, որից հետո հիշյալ հեռուստառադիոընկե­րու­թյունների լի­ցեն­­զիան առանց մրցույթի փոխարինվում է մինչև 2020 թվականը գործող թվային հեռար­ձակ­ման լիցենզիաներով: Առաջարկու­թյունն ընդունելի չէ, քանի որ գործող օրենքով նախատեսվել է նաև ժամանակավոր կար­գավիճակ գործող համայնքային հեռուստառադիոընկերությունների համար, և նախա­տեսվում է, որ նրանք կարող են շարունակել անալոգային տիրույթում (գործող լի­ցենզիաների շրջանակներում, որի համար ևս անհրաժեշտ են հաճախություններ) շա­րունակել հեռարձակումը, մինչև նշված տարածքում նոր մրցույթների անցկացում, որից հետո արդեն միայն հաղթողները կկարողանան շարունակել գործունեությունը:

Հարկ է նշել նաև, որ Լիցենզավորման մասին Հայաստանի Հանրապետության օրեն­քով «լիցենզիայի փոխարինում» հասկացություն սահմանված չէ:

Ելնելով շարադրվածից` Հայաստանի Հանրապետության կառավարությունը դեմ է ներկայացված օրենքի նախագծի ընդունումը:

Միաժամանակ հայտնում ենք, որ, ներկայացված օրենքի նախագիծը Հա­յաս­տա­նի Հան­­­­րա­պե­­տու­թյան Ազ­գային ժողովում քննարկելիս, հարակից զեկուց­մամբ հանդես կգա Հա­­յաս­տանի Հան­­րա­պետության տրանսպորտի, կապի և տեղեկատվական տեխնոլոգիաների նախա­րար Վահան Մարտիրոսյանը:

Կից ներ­կա­յաց­վում են օրենքի նախագծի կարգավոր­ման ազ­դե­ցու­­թյան գնահատման եզրակացությունները:

 Հարգանքով`

ԿԱՐԵՆ ԿԱՐԱՊԵՏՅԱՆ

**ԵԶՐԱԿԱՑՈՒԹՅՈՒՆ**

**«Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին»** **Հայաստանի Հանրապետության**  **օրենքի նախագծի մրցակցության բնագավառում կարգավորման ազդեցության գնահատման**

«Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին» Հայաստանի Հանրապետության օրենքի նախագծով(այսուհետ` Նախագիծ) կատարվում են մի շարք փոփոխություններ, մասնավորապես` նախատեսվում է մասնավոր մուլտիպլեքսորին հնարավորություն տալ մուլտիպլեքսն իրականացնել նաև վարձակալածէլեկտրոնային հաղորդակցության ցանցի միջոցով, որի սփռման տարածքը կարող է ընդգրկել մեկ կամ մի քանի համայնք, մեկ կամ մի քանի մարզ կամ ամբողջ երկիրը, ուժը կորցրած ճանաչել մասնավոր մուլտիպլեքսորի ցանցի բաղադրիչների` մասնավոր մուլտիպլեքսորի սեփականությունը լինելու պարտադիր պահանջի մասին դրույթը, պարզեցնել անալոգիական հեռարձակման լիցենզիայով գործող հեռուստաընկերությունների հեռարձակման լիցենզավորումը, ինչպես նաև հանվում է` հյուրանոցների, հյուրանոցային համալիրների, հանգստյան տների և նմանատիպ վարձակալական հիմունքներով շենքերի տարածքում հեռուստառադիոհաղորդումների վերահեռարձակման մասին ծանուցման ժամանակ հեռուստառադիոընկերությունների իրավատերերի հետ կնքած պայմանագրերի լուսապատճեների ներկայացման պահանջը:

Նախագծով կարգավորվող շրջանակներն առնչվում են hեռուստառադիոհաղորդումների հեռարձակման բնագավառում մասնավոր մուլտիպլեքսորների միջոցով մատուցվող ծառայությունների շուկայի հետ: Առաջարկվող փոփոխություններն ուղղված են մասնավոր մուլտիպլեքսորների գործունեության ազատականացմանը: Վերոնշյալ կարգավորումների պարագայում կձևավորվեն հավասար մրցակցային պայմաններ` փոքր և միջին բիզնեսի ներկայացուցիչներին հնարավորություն ընձեռելով գործունեություն իրականացնել նշյալ շուկայում, կկրճատվեն մուլտիպլեքսորների միջոցով ծառայություն մատուցողների ֆինանսական ծախսերն, ինչն էլ կարող է հանգեցնել տվյալ շուկայում ծառայություն մատուցող մատակարարների (մուլտիպլեքսորների) միմյանց հետ մրցելու հնարավորությունների ընդլայնմանը, ինչպես նաև թվաքանակի ավելացմանը:

Հիմք ընդունելով նախնական և ազդեցության գնահատման բուն գործընթացի փուլերի արդյունքները` արձանագրվում է Նախագծի ընդունմամբ մրցակցության միջավայրի վրա ***դրական*** *ազդեցություն հայտնաբերելու* եզրակացություն:

**ԵԶՐԱԿԱՑՈՒԹՅՈՒՆ**

**«Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին» Հայաստանի Հանրապետության օրենքի նախագծի` տնտեսական, այդ թվում` փոքր և միջին ձեռնարկատիրության բնագավառում կարգավորման ազդեցության գնահատման**

«Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին» Հայաստանի Հանրապետության օրենքի նախագծի (այսուհետ` Նախագիծ)` գործարար և ներդրումային միջավայրի վրա կարգավորման ազդեցության գնահատման նպատակով իրականացվել են նախնական դիտարկումներ:

 Գնահատման նախնական փուլում պարզ է դարձել, որ Նախագծով նախատեսվում է.

* Հնարավորություն տալ մասնավոր մուլտիպլեքսորին մուլտիպլեքսն իրականացնել նաև **վարձակալած** էլեկտրոնային հաղորդակցության ցանցի միջոցով, որի սփռման տարածքը կարող է ընդգրկել մեկ կամ մի քանի համայնք, մեկ կամ մի քանի մարզ կամ ամբողջ երկիրը:
* Ուժը կորցրած ճանաչել մասնավոր մուլտիպլեքսորի ցանցի բաղադրիչների` մասնավոր մուլտիպլեքսորի սեփականությունը լինելու պարտադիր պահանջի մասին դրույթը:
* Անալոգիական հեռարձակման լիցենզիայով գործող հեռուստաընկերությունների հեռարձակման լիցենզիան առանց մրցույթի փոխարինել մինչև 2020թ-ը գործող թվային հեռարձակման լիցենզիայով**:**

Նախագծով նախատեսվող փոփոխությունները հնարավորություն կտան տնտեսավարող սուբյեկտներին զերծ մնալու լրացուցիչ ֆինանսական միջոցների ներգրավվման անհրաժեշտությունից, կպարզեցվի անալոգիական հեռարձակման լիցենզիայով գործող հեռուստաընկերությունների հեռարձակման լիցենզավորումը, իսկ ՀՀ հանրային հեռարձակման թվային ցանցի սփռման տարածքից ոչ փոքր չափով հեռարձակման թվային ցանց ստեղծելու պահանջի փոփոխությունը հնարավորություն կտա նաև փոքր և միջին բիզնեսի ներկայացուցիչներին գործունեություն ծավալել տվյալ ոլորտում:

Հաշվի առնելով վերոգրյալը` Նախագծի ընդունման և կիրարկման արդյունքում գործարար և ներդրումային միջավայրի վրա ***կնախատեսվի դրական ազդեցություն:***

**ՀԱԿԱԿՈՌՈՒՊՑԻՈՆ ԲՆԱԳԱՎԱՌՈՒՄ ԿԱՐԳԱՎՈՐՄԱՆ ԱԶԴԵՑՈՒԹՅԱՆ ԳՆԱՀԱՏՄԱՆ ԵԶՐԱԿԱՑՈՒԹՅՈՒՆ**

**««Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին» Հայաստանի Հանրապետության օրենքի նախագծի վերաբերյալ**

««Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին»Հայաստանի Հանրապետության օրենքի նախագիծն իր մեջ Հայաստանի Հանրապետության կառավարության 2009 թվականի հոկտեմբերի 22-ի «Նորմատիվ իրավական ակտերի նախագծերի հակակոռուպցիոն բնագավառում կարգավորման ազդեցության գնահատման իրականացման կարգը հաստատելու մասին» թիվ 1205-Ն որոշմամբ հաստատված Կարգի 9-րդ կետով նախատեսված որևէ կոռուպցիոն գործոն չի պարունակում:

**Եզրակացություն**

**«Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին» ՀՀ օրենքի նախագծի վերաբերյալ սոցիալական պաշտպանության ոլորտում կարգավորման ազդեցության գնահատման**

«Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին» ՀՀ օրենքի նախագծի (այսուհետ` նախագիծ) սոցիալական պաշտպանության ոլորտում կարգավորման ազդեցության գնահատումը կատարվել է «Իրավական ակտերի մասին» ՀՀ օրենքի 27.1 հոդվածի և ՀՀ Կառավարության 2010 թվականի հունվարի 14-ի թիվ 18-Ն որոշման համաձայն:

Նախագծի սոցիալական պաշտպանության ոլորտում կարգավորման ազդեցության գնահատումը կատարվել է սոցիալական պաշտպանության ոլորտի և դրա առանձին ենթաոլորտների իրավիճակի բնութագրիչների և դրանց ինդիկատորների հիման վրա:

 Նախագիծը`

 ա) ռազմավարական կարգավորման ազդեցության տեսանկյունից ունի **չեզոք ազդեցություն.**

 բ)շահառուների վրա կարգավորման ազդեցությանտեսանկյունից ունի **չեզոք ազդեցություն:**

ԱԶԴԵՑՈՒԹՅԱՆ ԳՆԱՀԱՏՄԱՆ ՄԱՍԻՆ ԵԶՐԱԿԱՑՈՒԹՅՈՒՆ

«Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին» Հայաստանի Հանրապետության օրենքի նախագծի բնապահպանության բնագավառում կարգավորման

1. «Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին» Հայաստանի Հանրապետության օրենքի նախագծի (այսուհետ` Օրենք) ընդունման արդյունքում շրջակա միջավայրի oբյեկտների` մթնոլորտի, հողի, ջրային ռեսուրսների, ընդերքի, բուuական և կենդանական աշխարհի, հատուկ պահպանվող տարածքների վրա բացասական հետևանքներ չեն առաջանա:

2. Օրենքի նախագծի չընդունման դեպքում շրջակա միջավայրի oբյեկտների վրա բացասական հետևանքներ չեն առաջանա:

3. Օրենքի նախագիծը բնապահպանության ոլորտին չի առնչվում, այդ ոլորտը կանոնակարգող իրավական ակտերով ամրագրված uկզբունքներին և պահանջներին չի հակասում:

Օրենքի կիրարկման արդյունքում բնապահպանության բնագավառում կանխատեuվող հետևանքների գնահատման և վարվող քաղաքականության համեմատական վիճակագրական վերլուծություններ կատարելու անհրաժեշտությունը բացակայում է:

**ԵԶՐԱԿԱՑՈՒԹՅՈՒՆ**

**ԱՌՈՂՋԱՊԱՀՈՒԹՅԱՆ ԲՆԱԳԱՎԱՌՈՒՄ ԿԱՐԳԱՎՈՐՄԱՆ ԱԶԴԵՑՈՒԹՅԱՆ** **ԳՆԱՀԱՏՄԱՆ**

**«Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին» Հայաստանի Հանրապետության օրենքի նախագծի ընդունման դեպքում**

«Հեռուստատեսության և ռադիոյի մասին» Հայաստանի Հանրապետության օրենքում փոփոխություններ և լրացում կատարելու մասին» Հայաստանի Հանրապետության օրենքի նախագծի ընդունումն առողջապահության բնագավառի վրա ազդեցություն չի ունենա

ԵԶՐԱԿԱՑՈՒԹՅՈՒՆ

«Հեռուս­տա­տեսության և ռադիոյի մասին» Հայաստանի Հանրապետության օրենքում փոփո­խու­թյուն­ներ և լրացում կատարելու մասին ՀՀ օրենքի նախագծի` բյուջետային բնագավառում կարգավորման ազդեցության գնահատման վերաբերյալ

Ուսումնասիրելով «Հեռուս­տա­տեսության և ռադիոյի մասին» Հայաստանի Հանրապե­տու­թյան օրենքում փոփո­խու­թյուն­ներ և լրացում կատարելու մասին ՀՀ օրենքի նախագիծը` հայտնում ենք, որ նախագծի ընդունման ազդե­ցությունը պետական բյու­ջեի եկամուտների և ծախսերի, ինչպես նաև համայնքների բյուջեների եկամուտների և ծախսերի վրա կլինի չեզոք:

*ՆԱԽԱԳԻԾ*

*Պ-1075-29.09.2016-ԳԿ-010/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ՀԵՌՈՒՍՏԱՏԵՍՈՒԹՅԱՆ ԵՎ ՌԱԴԻՈՅԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

***Հոդված 1.*** «Հեռուստատեսության եւ ռադիոյի մասին» Հայաստանի Հանրապետության 2000 թվականի հոկտեմբերի 9-ի ՀՕ-97 օրենքի (այսուհետ` օրենք) 52-րդ հոդվածի 1.1 մասը ճանաչել ուժը կորցրած:

***Հոդված 2.*** Օրենքի 55.1-րդ հոդվածում՝

1. 2-րդ մասը շարադրել նոր խմբագրությամբ.

«2. Մասնավոր մուլտիպլեքսորը պարտավոր է մուլտիպլեքսն իրականացնել սեփական կամ վարձակալած էլեկտրոնային հաղորդակցության ցանցի միջոցով, որի սփռման տարածքը որոշում է մուլտիպեքսորը՝ այդ մասին նշելով Ազգային հանձնաժողով ներկայացվող հայտում: Սփռման տարածքը կարող է ընդգրկել մեկ կամ մի քանի համայնք, մեկ կամ մի քանի մարզ, կամ ամբողջ երկիրը:»:

2. 3-րդ մասը ճանաչել ուժը կորցրած:

3. 5-րդ մասը շարադրել նոր խմբագրությամբ.

«5. Եթերային հեռարձակման նպատակով մասնավոր մուլտիպլեքսում հեռուստառադիոընկերություններին ընդգրկելիս մուլտիպլեքսորը առաջնորդվում է տեղեկատվության բազմազանության, լրատվության միջոցների ազատության եւ անկախության սկզբունքներով: Մասնավոր մուլտիպլեքսորը պարտավոր է իր մուլտիպլեքսի տարողության մինչեւ 20 տոկոսը Ազգային հանձնաժողովի սահմանած ժամկետում, բայց ոչ շուտ, քան երեք ամսում հեռուստառադիոհեռարձակում իրականացնելու համար տրամադրել իր սփռման տարածքում անալոգային հեռարձակման լիցենզիայով գործող հեռուստառադիոընկերություններին, որոնց անալոգային հեռարձակման լիցենզիան Ազգային հանձնաժողովը առանց մրցույթի փոխարինում է մինչեւ 2020 թվականը գործող թվային հեռարձակման լիցենզիայով, ինչպես նաեւ՝ նոր ստեղծված ու Ազգային հանձնաժողովի կողմից լիցենզավորված հեռուստառադիոընկերություններին:  Մուլտիպլեքսորը մնացած հեռուստառադիոծրագրերը կարող է օգտագործել բացառապես սույն օրենքով նախատեսված կարգով վերահեռարձակում իրականացնելու նպատակով:

Սույն օրենքի 48 եւ 49 հոդվածներով սահմանված լիցենզավորման կարգերը մինչեւ 2020 թվականը չեն տարածվում անալոգային հեռարձակման լիցենզիայով գործող հեռուստառադիոընկերությունների վրա: Սույն հոդվածում նշված հեռուստառադիոծրագրերը չեն կարող տրամադրվել Հանրային հեռարձակման թվային ցանցում հեռարձակման իրավունք ունեցող հեռուստառադիոընկերությանը, բացառությամբ եթե այդ ընկերությունը հրաժարվում է Հանրային հեռարձակման թվային ցանցում հեռարձակման իրավունքից: Մուլտիպլեքսորներն իրենց պաշտոնական ինտերնետային կայքերում հրապարակում են մատուցվող ծառայությունների տեսակների եւ սակագների, մուլտիպլեքսում եւ մալուխային հեռարձակման համակարգերում ընդգրկվելու ընթացակարգերի եւ պահանջների, իրենց սփռման տարածքի, գտնվելու վայրի եւ մուլտիպլեքսի առկա թողունակության մասին տեղեկությունները։»:

***Հոդված 5.*** Օրենքի 55.2-րդ հոդվածում՝

1. 2-րդ մասի բ) ենթակետը «ցանցի գործարկման ժամանակացույցը.» բառերից հետո միջակետը փոխարինել ստորակետով եւ լրացնել «սփռման տարածքը» բառերով:

2. 6-րդ մասը ճանաչել ուժը կորցրած:

3. 7-րդ մասից հանել «եւ հանրային լսումների»  բառերը:

***Հոդված 6.*** Օրենքի 57-րդ հոդվածի 2-րդ մասից հանել «ինչպես նաեւ ներկայացվում են վերը նշված հեռուստառադիոընկերությունների իրավատերերի հետ կնքված պայմանագրերի լուսապատճենները» բառերը։

***Հոդված 7.*** Օրենքի 62-րդ հոդվածի 16-րդ մասը շարադրել նոր խմբագրությամբ.

«16. Մինչեւ մասնավոր մուլտիպլեքսորի գործունեության սկիզբը Հայաստանի Հանրապետության տարածքում թույլատրվում է տեղական հեռուստառադիոընկերությունների գործունեությունը՝ գործող լիցենզիաների՝ առանց փոփոխությունների երկարաձգման միջոցով: Ազգային հանձնաժողովը սահմանում է տեղական հեռուստառադիոընկերությունների լիցենզիաների երկարաձգման կարգը եւ պայմանները, որոնք, սակայն, չեն կարող պարունակել հավելյալ պահանջներ, բացի ընկերության կողմից կիրառվող հեռարձակող սարքերի, ընկերության գործունեության (տեւողության) եւ ընկերության մասին հանձնաժողով տեղեկատվություն ներկայացնելուց:

Լիցենզիան երկարաձգվում է յուրաքանչյուր տարածքում մինչեւ նշված տարածքը ներառող մարզում մասնավոր մուլտիպլեքսորի մուտքը, որից հետո հիշյալ հեռուստառադիոընկերությունների լիցենզիան առանց մրցույթի փոխարինվում է մինչեւ 2020 թվականը գործող թվային հեռարձակման լիցենզիայով: Սույն մասում նշված ընկերություններից լիցենզիայի երկարաձգման եւ տարեկան պետական տուրքեր չեն գանձվում:»:

***Հոդված 8.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**
**«ՀԵՌՈՒՍՏԱՏԵՍՈՒԹՅԱՆ ԵՎ ՌԱԴԻՈՅԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ**

2015 թվականի դեկտեմբերի 18-ին Հայաստանի Հանրապետության Ազգային ժողովն ընդունեց «Հեռուստատեսության եւ ռադիոյի մասին» Հայաստանի Հանրապետության օրենքում փոփոխություններ եւ լրացումներ կատարելու մասին» օրենքը, որի հիմնական նպատակը հեռարձակման ոլորտ մասնավոր մուլտիպլեքսորի մուտքն ապահովելն ու նրա գործունեությունը կարգավորելն է: Այս փոփոխությունը բխում է Հայաստանի Հանրապետությունում եթերային հեռարձակման անալոգայինից թվային եղանակին անցնելու ընդհանուր գործընթացի պահանջից, որի արդյունքում դաշտում պետք է հայտնվի նոր օպերատոր՝ մասնավոր մուլտիպլեքսորը, որը, ըստ այդ օրենքի, իր սեփական ենթակառուցածքի միջոցով պիտի ապահովի Հայաստանի Հանրապետության ամբողջ տարածքում թվային հեռուստատեսության հեռարձակումը՝ թվային հեռարձակման արդեն գործող հանրային ցանցից անկախ։ Սակայն կատարված փոփոխությունները, ցավոք, ոչ թե առաջընթաց են ապահովելու, այլ ընդհակառակը խոչընդոտելու են մասնավոր մուլտիպլեքսորների կայացումը, ավելին՝ թույլ չեն տալու այդ ոլորտում փոքր եւ միջին բիզնեսի զարգացումը՝ այստեղ էլ հաստատելով մեկ խաղացողի մենաշնորհ: Այսպես, օրենքի 55.1 հոդվածի 2-րդ մասի նոր դրույթը, համաձայն որի մասնավոր մուլտիպլեքսորը պարտավոր է մուլտիպլեքսն իրականացնել «սեփական էլեկտրոնային հաղորդակցության ցանցի միջոցով, որի սփռման տարածքը չպետք է լինի ավելի փոքր, քան Հայաստանի Հանրապետության հանրային հեռարձակման թվային ցանցի սփռման տարածքը», հնարավորություն է տալիս մուլտիպլեքսոր դառնալ միայն խոշոր ձեռնարկատերերին, իսկ փոքր եւ միջին բիզնեսի ներկայացուցիչները ձեռնարկատիության այս ոլորտ մուտք գործելու բավարար ռեսուրսներ չեն կարող ունենալ։ Նման պահանջն անհամաչափ է ու չի բխում օբյեկտիվ անհրաժեշտությունից, եւ պատահական չէ, որ մասնավոր մուլտիպլեքսորի լիցենզավորման համար 2016թ. ապրիլի 30-ին հայտարարված առաջին իսկ մրցույթը համարվել է չկայացած՝ սահմանված ժամանակահատվածում դիմում չներկայացնելու հիմքով։ Նկատի ունենալով մուլտիպլեքս համակարգի տեխնիկական ճկունությունը, ռադիոալիքների մեծ քանակությունը, որ հնարավոր է հեռարձակել մեկ հաճախականությամբ, որեւէ տեխնիկական անհրաժեշտությունից չի բխում ՀՀ ողջ տարածքի չափով հեռարձակման թվային ցանց ստեղծելու պահանջը։ Նման ցանց կարելի է ստեղծել քաղաքի, մարզի եւ, ընդհանրապես, որեւէ համայնքի տարածքի շրջանակներում՝ այդպիսով հնարավորություն տալով նաեւ ձեռնարկատիրությամբ զբաղվելու փոքր եւ միջին բիզնեսի ներկայացուցիչներին։ Այս համատեքստում անհասկանալի է նաեւ, թե ինչու է մուլտիպլեքսորը պարտավոր օգտագործել իր սեփական էլեկտրոնային հաղորդակցության ցանցը՝  այդ թվում հենասյուներ, մալուխներ, եւ այլն։ Մուլտիպլեքսորը կարող է, օրինակ, հենասյուներ կամ ենթակառույցային այլ օբյեկտներ վարձակալել այլ տնտեսվարող սուբյեկտից եւ այդպիսով հնարավորություն ունենալ իրականացնելու ձեռնարկատիրական գործունեություն։ Նման պահանջները նվազեցնելու են մասնավոր մուլտիպլեքսորների քանակը, այն հասցնելով մեկի: Այսինքն՝ օրենսդրական փոփոխությունը եւ դրա արդյունքում մուլտիպլեքսորների կենտրոնացումը խնդրահարույց է դառնալու նաեւ տնտեսական ազատ մրցակցության սահմանադրական իրավունքի տեսանկունից։ Առաջարկվող կարգավորումը անմիջապես հանգեցնելու է նրան, որ դաշտում գործող նվազագույն թվով մուլտիպլեքսորները (իսկ գուցե նաեւ մեկ մասնավոր մուլտիպլեքսորը) արագորեն հայտնվելուն են մենաշնորհային կամ գերիշխող կարգավիճակում «Տնտեսական մրցակցության պաշտպանության մասին» Հայաստանի Հանրապետության օրենքի իմաստով։ Ահա այս հետեւանքներից խուսափելու համար անհարժեշտ է ունենալ նոր օրենք, որի հիմնական նպատակը մուլտիպլեքսորների գործունեության ազատականացումն է, տեղական փոքր մուլտիպլեքսորների գործունեության ապահովումը, ինչպես նաեւ դաշտում մենաշնորհ կամ գերիշխող դիրք ունեցող խաղացողների բացառումը: 2015 թվականի դեկտեմբերի 18-ի օրենքով 55.1 հոդվածի 5-րդ մասով սահմանվում է, որ Ազգային հանձնաժողովն օրենքի 48-49 հոդվածներով նախատեսված կարգով մրցույթներ է անցկացնում, որոնց արդյունքում լիցենզիա է տալիս հեռուստաընկերություններին՝ նրանց մասնավոր մուլտիպլեքսում ընդգրկելու համար: Սա անընդունելի է, քանի որ այս դեպքում արդեն գործող անալոգային հեռարձակողները դարձյալ պիտի անցնեն մրցութային նոր գործընթաց: Մնալով պարզեցված լիցենզիայի կողմնակից, որին վաղ թե ուշ հարկ կլինի անցնել, այս փուլում առաջարկում ենք միջանկյալ լուծում: Այն է` անալոգային հեռարձակման լիցենզիայով գործող հեռուստառադիեընկերությունների հեռարձակման լիցենզիան Ազգային հանձնաժողովն առանց մրցույթի փոխարինում է մինչեւ 2020 թվականը գործող թվային հեռարձակման լիցենզիայով, ինչն այս հեռուստաընկերություններին հնարավորություն է տալիս ընդգրկվելու մասնավոր մուլտիպլեքսում: Իսկ մրցույթ հայտարարվում է միայն նոր ստեղծվող ընկերությունների համար: 2015 թվականի դեկտեմբերի 18-ի օրենքով 62-րդ հոդվածը լրացվել է 2010 թվականին թվային հեռարձակման լիցենզիա չստացած՝ մարզերում անալոգային լիցենզիայով գործող հեռուստաընկերություններին վերաբերող հետեւյալ բովանդակությամբ 16-րդ մասով. «Մինչեւ մասնավոր մուլտիպլեքսորի գործունեության սկիզբը Հայաստանի Հանրապետության տարածքում թույլատրվում է տեղական հեռուստառադիոընկերությունների գործունեությունը՝ գործող լիցենզիաների՝ առանց փոփոխությունների երկարաձգման միջոցով: Ազգային հանձնաժողովը սահմանում է տեղական հեռուստառադիոընկերությունների լիցենզիաների երկարաձգման կարգը եւ պայմանները, որոնք, սակայն, չեն կարող պարունակել հավելյալ պահանջներ, բացի ընկերության կողմից կիրառվող հեռարձակող սարքերի, ընկերության գործունեության (տեւողության) եւ ընկերության մասին հանձնաժողով տեղեկատվություն ներկայացնելուց: Լիցենզիան երկարաձգվում է յուրաքանչյուր տարածքում մինչեւ նշված տարածքը ներառող մարզում հեռարձակման նոր մրցույթի անցկացումը եւ մրցույթի արդյունքում հաղթող ճանաչելը: Սույն մասում նշված ընկերություններից լիցենզիայի երկարաձգման եւ տարեկան պետական տուրքեր չեն գանձվում:»: Այս դրույթն անընդունելի է, քանի որ անհավասար պայմաններ է ստեղծում թվային եւ անալոգային հեռարձակմամբ գործող ընկերությունների միջեւ, ավելին՝ կարող է հանգեցնել անալոգային հեռուստաընկերությունների աշխատանքի դադարեցմանը ավելի շուտ, քան ի հայտ կգա մասնավոր մուլտիպլեքսորը եւ կընդգրկի նրանց թվային ցանցում։ Ոստի՝ մնալով պարզեցված լիցենզիայի կողմնակից, որին վաղ թե ուշ հարկ կլինի անցնել, այս փուլում մենք մեր նախագծով առաջարկում ենք միջանկյալ լուծում: Այն է. անալոգային հեռարձակման լիցենզիայով գործող հեռուստառադիեընկերությունների հեռարձակման լիցենզիան Ազգային հանձնաժողովն առանց մրցույթի փոխարինում է մինչեւ 2020 թվականը գործող թվային հեռարձակման լիցենզիայով, ինչն այս հեռուստաընկերություններին հնարավորություն է տալիս ընդգրկվելու մասնավոր մուլտիպլեքսում: Իսկ մրցույթ հայտարարվում է միայն նոր ստեղծվող ընկերությունների համար: Նախագիծն անդրադարձել է նաեւ 2016 թվականի մայիսի 25-ին ընդունված օրենքով կատարված փոփոխություններին՝ առաջարկելով ուժը կորցրած ճանաչել 52-րդ հոդվածի 1.1 կետը, ըստ որի «Ընտրությունների (հանրաքվեների) քվեարկության օրը եւ դրան նախորդող օրն արգելվում է կաբելային (մալուխային) հեռուստաընկերությունների կողմից վերահեռարձակել Հայաստանի Հանրապետությունում գործող վերգետնյա եթերային հեռարձակում իրականացնող հեռուստաընկերությունների վերգետնյա եթերային այն ծրագրերը, որոնք պարունակում են քարոզչական նյութ` տեղեկատվական, խմբագրական, փաստավավերագրական, հեղինակային կամ այլ հաղորդումների տեսքով կամ որեւէ այլ ձեւով», քանի որ սա անտրամաբանական պահանջ է. ընտրությունների (հանրաքվեների) քվեարկության օրը եւ դրան նախորդող օրը ոչ ոք իրավունք չունի հեռարձակել քարոզչական նյութ:

|  |  |
| --- | --- |
| **Հոդված 52.** | **Հեռուստառադիոծրագրերի կաբելային (մալուխային) հեռարձակման լիցենզիա ստացած անձի գործունեությունը** |

1. Օրենքով սահմանված կարգով հեռուստառադիոհեռարձակում իրականացնող` Հայաստանի Հանրապետության տարածքում և նրա սահմաններից դուրս գործող ընկերությունների հեռուստառադիոծրագրերը հեռուստառադիոծրագրերի կաբելային (մալուխային) հեռարձակման լիցենզիա ստացած անձի կողմից կարող են վերահեռարձակվել միայն Ազգային հանձնաժողովի թույլտվության հիման վրա:

Թույլտվությունը տրվում է, կամ դիմումը մերժվում է վերահեռարձակում իրականացնելու համար Ազգային հանձնաժողովին դիմելուց հետո` 15-օրյա ժամկետում:

~~1.1. Ընտրությունների (հանրաքվեների) քվեարկության օրը և դրան նախորդող օրն արգելվում է կաբելային (մալուխային) հեռուստաընկերությունների կողմից վերահեռարձակել Հայաստանի Հանրապետությունում գործող վերգետնյա եթերային հեռարձակում իրականացնող հեռուստաընկերությունների վերգետնյա եթերային այն ծրագրերը, որոնք պարունակում են քարոզչական նյութ` տեղեկատվական, խմբագրական, փաստավավերագրական, հեղինակային կամ այլ հաղորդումների տեսքով կամ որևէ այլ ձևով:~~ ճանաչել ուժը կորցրած:

2. Հեռուստառադիոծրագրերի կաբելային (մալուխային) հեռարձակման լիցենզիա ստացած անձը սեփական արտադրության հեռուստառադիոհաղորդումներ կարող է արտադրել և հեռարձակել Ազգային հանձնաժողովի թույլտվության հիման վրա:

3. Սեփական արտադրության յուրաքանչյուր նոր հեռուստառադիոծրագրի հեռարձակման համար թույլտվություն ստանալու նպատակով լիցենզավորված անձը Ազգային հանձնաժողով է ներկայացնում սույն օրենքի 48-րդ հոդվածով սահմանված բովանդակությամբ դիմում և փաստաթղթեր:

4. Սույն հոդվածի 3-րդ մասով սահմանված դիմումը և փաստաթղթերը ներկայացնելուց հետո` 20-օրյա ժամկետում, դրանց քննարկման արդյունքում Ազգային հանձնաժողովը տալիս է թույլտվություն սեփական արտադրության հեռուստառադիոծրագրի հեռարձակման համար կամ կայացնում է դիմումը մերժելու մասին որոշում:

***(52-րդ հոդվածը լրաց. 25.05.16 ՀՕ-59-Ն)***

|  |  |
| --- | --- |
| **Հոդված 55.1.** | **Ընդհանուր դրույթներ մասնավոր մուլտիպլեքսորի վերաբերյալ** |

1. Մասնավոր մուլտիպլեքսորի գործունեությունն իրականացվում է օրենքով սահմանված կարգով Ազգային հանձնաժողովի տված լիցենզիայի հիման վրա Հայաստանի Հանրապետությունում հիմնադրված իրավաբանական անձի կողմից, որի հիմնադրման (ստեղծման) ժամանակ կամ դրանից հետո օտարերկրյա կապիտալի մասնակցության բաժինը չպետք է հավասար կամ ավելի լինի հեռարձակող կազմակերպության որոշումների ընդունման համար անհրաժեշտ բաժնեմասերի 50 տոկոսից: Ավելի մեծ բաժնեմաս կարող է սահմանվել միջպետական պայմանագրերով:

~~2. Մասնավոր մուլտիպլեքսորը պարտավոր է մուլտիպլեքսն իրականացնել սեփական էլեկտրոնային հաղորդակցության ցանցի միջոցով, որի սփռման տարածքը չպետք է լինի ավելի փոքր, քան Հայաստանի Հանրապետության հանրային հեռարձակման թվային ցանցի սփռման տարածքը:~~

«2. Մասնավոր մուլտիպլեքսորը պարտավոր է մուլտիպլեքսն իրականացնել սեփական կամ վարձակալած էլեկտրոնային հաղորդակցության ցանցի միջոցով, որի սփռման տարածքը որոշում է մուլտիպեքսորը՝ այդ մասին նշելով Ազգային հանձնաժողով ներկայացվող հայտում: Սփռման տարածքը կարող է ընդգրկել մեկ կամ մի քանի համայնք, մեկ կամ մի քանի մարզ, կամ ամբողջ երկիրը:»:

3. ~~Մասնավոր մուլտիպլեքսորի ցանցի բաղադրիչները (ներառյալ՝ ռադիոկայանները, մալուխները, հեռարձակող սարքավորումները) պետք է լինեն մասնավոր մուլտիպլեքսորի սեփականությունը:~~ ճանաչել ուժը կորցրած:

4. Մասնավոր մուլտիպլեքսորն իրավունք չունի մատուցելու այլ ծառայություններ, քան այնպիսիները, որոնք բացառապես կապված են հաղորդակցության ցանցի գործունեության և շահագործման հետ:

~~5. Մասնավոր մուլտիպլեքսորը պարտավոր է իր մուլտիպլեքսի հեռուստառադիոծրագրերի 20 տոկոսը Ազգային հանձնաժողովի սահմանած ժամկետում, բայց ոչ շուտ, քան երեք ամսում տրամադրել Ազգային հանձնաժողովի կողմից լիցենզավորված հեռուստառադիոընկերություններին՝ հեռուստառադիոհեռարձակում իրականացնելու համար, իսկ մնացած հեռուստառադիոծրագրերը կարող է օգտագործել անձամբ կամ տրամադրել վճարովի կամ անվճար հիմունքներով հեռուստառադիոընկերություններին, բացառապես սույն օրենքով նախատեսված կարգով վերահեռարձակում իրականացնելու նպատակով: Սույն հոդվածում նշված հեռուստածրագրերը Ազգային հանձնաժողովը տրամադրում է սույն օրենքի 48-49-րդ հոդվածներով սահմանված մրցույթ հայտարարելու միջոցով նոր լիցենզիա ստացած ընկերություններին:~~

~~Սույն հոդվածում նշված հեռուստառադիոծրագրերը չեն կարող տրամադրվել Հանրային հեռարձակման թվային ցանցում հեռարձակման իրավունք ունեցող հեռուստառադիոընկերությանը, բացառությամբ եթե այդ ընկերությունը հրաժարվում է Հանրային հեռարձակման թվային ցանցում հեռարձակման իրավունքից:~~

«5. Եթերային հեռարձակման նպատակով մասնավոր մուլտիպլեքսում հեռուստառադիոընկերություններին ընդգրկելիս մուլտիպլեքսորը առաջնորդվում է տեղեկատվության բազմազանության, լրատվության միջոցների ազատության եւ անկախության սկզբունքներով: Մասնավոր մուլտիպլեքսորը պարտավոր է իր մուլտիպլեքսի տարողության մինչեւ 20 տոկոսը Ազգային հանձնաժողովի սահմանած ժամկետում, բայց ոչ շուտ, քան երեք ամսում հեռուստառադիոհեռարձակում իրականացնելու համար տրամադրել իր սփռման տարածքում անալոգային հեռարձակման լիցենզիայով գործող հեռուստառադիոընկերություններին, որոնց անալոգային հեռարձակման լիցենզիան Ազգային հանձնաժողովը առանց մրցույթի փոխարինում է մինչեւ 2020 թվականը գործող թվային հեռարձակման լիցենզիայով, ինչպես նաեւ՝ նոր ստեղծված ու Ազգային հանձնաժողովի կողմից լիցենզավորված հեռուստառադիոընկերություններին:  Մուլտիպլեքսորը մնացած հեռուստառադիոծրագրերը կարող է օգտագործել բացառապես սույն օրենքով նախատեսված կարգով վերահեռարձակում իրականացնելու նպատակով:

Սույն օրենքի 48 եւ 49 հոդվածներով սահմանված լիցենզավորման կարգերը մինչեւ 2020 թվականը չեն տարածվում անալոգային հեռարձակման լիցենզիայով գործող հեռուստառադիոընկերությունների վրա: Սույն հոդվածում նշված հեռուստառադիոծրագրերը չեն կարող տրամադրվել Հանրային հեռարձակման թվային ցանցում հեռարձակման իրավունք ունեցող հեռուստառադիոընկերությանը, բացառությամբ եթե այդ ընկերությունը հրաժարվում է Հանրային հեռարձակման թվային ցանցում հեռարձակման իրավունքից: Մուլտիպլեքսորներն իրենց պաշտոնական ինտերնետային կայքերում հրապարակում են մատուցվող ծառայությունների տեսակների եւ սակագների, մուլտիպլեքսում եւ մալուխային հեռարձակման համակարգերում ընդգրկվելու ընթացակարգերի եւ պահանջների, իրենց սփռման տարածքի, գտնվելու վայրի եւ մուլտիպլեքսի առկա թողունակության մասին տեղեկությունները։»:

|  |  |
| --- | --- |
| **Հոդված 55.2.** | **Մասնավոր մուլտիպլեքսորի գործունեության լիցենզիա ստանալու մրցույթը** |

1. Ազգային հանձնաժողովը մասնավոր մուլտիպլեքսորի գործունեության լիցենզիա ստանալու առաջին մրցույթը հայտարարում է մինչև 2016 թվականի մայիսի 1-ը: Մրցույթը չկայանալու կամ մրցույթում հաղթող չլինելու դեպքում դրա հայտարարելուց մեկ տարի հետո Ազգային հանձնաժողովը հայտարարում է նոր մրցույթ:

2. Մասնավոր մուլտիպլեքսորի գործունեության լիցենզիա ստանալու մրցույթը հայտարարելուց հետո՝ երեք ամսվա ընթացքում, սույն օրենքի 55.1-ին հոդվածի պայմաններին համապատասխանող իրավաբանական անձը Ազգային հանձնաժողով պետք է ներկայացնի՝

ա) դիմում.

բ) հեռարձակման թվային ցանցի ստեղծման նախագիծը, ներառյալ՝ ցանցի գործարկման ժամանակացույցը, սփռման տարածքը.

գ) ապացույցներ դիմողի մոտ հեռարձակման թվային ցանցն ստեղծելու և շահագործելու համար անհրաժեշտ տեխնիկական և ֆինանսական կարողությունների առկայության մասին:

3. Մասնավոր մուլտիպլեքսորի գործունեության լիցենզիայի համար դիմումում պետք է նշվեն՝

ա) դիմումն Ազգային հանձնաժողովին ուղղված լինելու մասին.

բ) դիմողի գրանցման համարը, հարկ վճարողի հաշվառման համարը, գործունեության իրականացման հասցեն.

գ) մասնավոր մուլտիպլեքսորի լիցենզիա ստանալու համար դիմումը ներկայացնելու մասին.

դ) մուլտիպլեքսի կառուցման և գործարկման համար անհրաժեշտ ռադիոհաճախականությունների մասին, ընդ որում, հաճախականությունները պետք է ներառված լինեն Ազգային հանձնաժողովի կառավարման ներքո տրամադրված հաճախականություններում:

4. Մասնավոր մուլտիպլեքսորի գործունեության լիցենզավորման համար դիմումների ներկայացման ժամկետի ավարտից հետո Ազգային հանձնաժողովը ցանցի ստեղծման նախագիծը և ժամանակացույցը իր ընտրած փորձագետներին ներկայացնում է տեխնիկական փորձաքննության, որը պետք է իրականացվի առավելագույնը վեց ամսվա ընթացքում:

5. Եթե վեց ամսվա ընթացքում հանձնաժողովը չի տալիս տեխնիկական եզրակացությունը, ապա համարվում է, որ այն համապատասխանում է անհրաժեշտ պահանջներին:

6. ~~Տեխնիկական փորձաքննության եզրակացությունն ստանալուց հետո՝ առավելագույնը 15-օրյա ժամկետում, Ազգային հանձնաժողովը կազմակերպում է հանրային լսումներ, որոնց անցկացման վայրի և ժամի մասին հայտարարություն է հրապարակում Հայաստանի Հանրապետության հրապարակային ծանուցումների պաշտոնական կայքում (www.azdarar.am):~~ ճանաչել ուժը կորցրած

7. Տեխնիկական փորձաքննության եզրակացությունն ստանալուց հետո՝ առավելագույնը երկու ամսվա ընթացքում, հիմք ընդունելով փորձաքննության ~~և հանրային լսումների~~ արդյունքները, Ազգային հանձնաժողովը որոշում է ընդունում լիցենզիա տրամադրելու կամ դիմումը մերժելու վերաբերյալ:

8. Մրցույթի կազմակերպման առանձնահատկությունները (ներառյալ՝ գնահատման չափանիշները) սահմանվում են Ազգային հանձնաժողովի որոշմամբ:

***(գլուխը լրաց. 18.12.15 ՀՕ-202-Ն)***

|  |  |
| --- | --- |
| **Հոդված 57.** | **Հյուրանոցների, հյուրանոցային համալիրների, հանգստյան տների և նմանատիպ վարձակալական հիմունքներով շենքերի տարածքում հեռուստառադիոհաղորդումների վերահեռարձակման մասին ծանուցումը**  |

***(վերնագիրը խմբ.18.12.15 ՀՕ-202-Ն)***

1. Սույն օրենքի 56-րդ հոդվածի 3-րդ մասում նշված ծանուցումը հեռուստառադիոհաղորդումներ հեռարձակողը պարտավոր է Ազգային հանձնաժողով ներկայացնել հեռուստառադիոհաղորդումների կազմակերպումից հինգ օր առաջ:

2. Ծանուցման մեջ պետք նշվեն այն բոլոր հեռուստաընկերությունների անվանումները, որոնք ծանուցում ներկայացնողը պատրաստվում է վերահեռարձակել, ~~ինչպես նաև ներկայացվում են վերը նշված հեռուստառադիոընկերությունների իրավատերերի հետ կնքված պայմանագրերի լուսապատճենները:~~

3. Հյուրանոցների, հյուրանոցային համալիրների, հանգստյան տների և նմանատիպ վարձակալական հիմունքներով շենքերի տարածքում հեռուստառադիոհաղորդումների հեռարձակումն իրականացվում է սույն օրենքով սահմանված կարգով:

***(57-րդ հոդվածը խմբ.18.12.15 ՀՕ-202-Ն)***

|  |  |
| --- | --- |
| **Հոդված 62.** | **Անցումային դրույթներ** |

1. Մինչև 2010 թվականի հուլիսի 20-ը հեռուստառադիոհեռարձակման լիցենզավորման մրցույթներ չեն հայտարարվում:

2. Այն ռադիոընկերությունները, որոնց լիցենզիայի գործողության ժամկետը լրանում է մինչև 2011 թվականի հունվարի 20-ը, կարող են լիցենզիայի գործողության ժամկետի երկարաձգման հայտ ներկայացնել Ազգային հանձնաժողով: Լիցենզիայի գործողության ժամկետը երկարաձգվում է հայցվող ժամկետով, բայց ոչ ավելի, քան մինչև 2017 թվականի հուլիսի 20-ը:

3. Մարզային հեռուստաընկերությունների (դրանց թվում չեն ներառվում Երևան քաղաքում գործող լիցենզավորված հեռուստաընկերությունները) անալոգային լիցենզիաների գործողության ժամկետը երկարաձգվում է մինչև 2016 թվականի հունվարի 1-ը, բացառությամբ սույն հոդվածի 4-րդ մասով սահմանված դեպքի:

4. Սույն հոդվածի 5-րդ մասով սահմանված հեռուստահեռարձակողների լիցենզավորման մրցույթի արդյունքում լիցենզավորված մարզային հեռուստաընկերությունների (դրանց թվում չեն ներառվում Երևան քաղաքում գործող լիցենզավորված հեռուստաընկերությունները) նկատմամբ տարածվում են այդ մրցույթի արդյունքում լիցենզավորված բոլոր հեռուստաընկերությունների համար սույն օրենքով սահմանված դրույթները:

5. 2010 թվականի հուլիսի 20-ին Ազգային հանձնաժողովը հայտարարում է տասնութ հեռուստահեռարձակողների լիցենզավորման մրցույթ և սույն օրենքով սահմանված կարգով իրականացնում լիցենզավորում:

6. Հեռուստահեռարձակողների լիցենզավորման սույն հոդվածի 5-րդ մասում նշված ժամկետում հայտարարվող առաջին մրցույթում հաղթող ճանաչված հեռուստահեռարձակողներից յուրաքանչյուրի հետ Ազգային հանձնաժողովը մրցույթի արդյունքների ամփոփումից հետո` տասնօրյա ժամկետում, լիցենզիայի գործողության առաջին հինգ տարիների ընթացքում հեռարձակում իրականացելու համար համաձայնեցնում է հեռուստահաղորդումների հեռարձակման հաճախականությունը: Հայաստանի Հանրապետությունը մրցույթում հաղթող ճանաչված հեռուստահեռարձակողներին ապահովում է ազատ եթերային հաճախականությամբ` մինչև 2016 թվականի հունվարի 1-ը անալոգային հեռուստահեռարձակում իրականացնելու համար:

7. Հեռուստահաղորդումների հեռարձակման հաճախականությունների համաձայնեցումից հետո` վեցամսյա ժամկետում, լիցենզավորված հեռուստահեռարձակողները պարտավոր են իրականացնել հեռուստահաղորդումների հեռարձակման համար անհրաժեշտ տեխնիկական միջոցների ու հեռարձակման ցանցերի տեղադրումը` Հայաստանի Հանրապետության կառավարության լիազորած պետական կառավարման մարմնի իրականացրած` հեռուստատեսության հեռարձակման ցանցերի տեխնիկական փորձաքննության հիման վրա:

8. Լիցենզիա ստացած հեռուստահեռարձակողի կողմից սույն հոդվածի 7-րդ մասով սահմանված ժամկետում նշված պարտականությունը չկատարելը հիմք է սույն օրենքով սահմանված կարգով լիցենզիան ուժը կորցրած ճանաչելու համար:

9. Լիցենզավորման մրցույթում հաղթող ճանաչված հեռուստահեռարձակողներին տրված լիցենզիաների գործողության ժամկետի սկիզբն է 2011 թվականի հունվարի 20-ը:

10. 2010 թվականի հուլիսի 20-ից մինչև 2016 թվականի հունվարի 1-ը համարվում է անալոգային հեռարձակումից թվային հեռարձակման անցման ժամանակաշրջան, որի ընթացքում պետության կողմից անհրաժեշտ ենթակառուցվածքների ապահովմամբ իրականացվում է աստիճանական (ըստ Հայաստանի Հանրապետության առանձին մարզերի) անցում թվային հեռարձակման:

11. 2016 թվականի հունվարի 1-ին Հայաստանի Հանրապետության ամբողջ տարածքում դադարեցվում է անալոգային հեռուստահեռարձակումը, և այդ պահից սկսած` Հայաստանի Հանրապետության տարածքում իրականացվում է միայն թվային հեռուստահեռարձակում:

12. 2017 թվականի հուլիսի 20-ից ռադիոյի թվային հեռարձակումն ապահովելու նպատակով օրենքով սահմանվում են ռադիոհեռարձակողների լիցենզավորման կարգն ու պայմանները, այդ թվում` ռադիոհեռարձակման լիցենզիաների համար մրցույթի արդյունքում լիցենզավորվող ռադիոընկերությունների թեմատիկ ուղղվածությունն ու քանակը: Մինչև թվային ռադիոհեռարձակման լիցենզիաների համար մրցույթի անցկացումը և համապատասխան լիցենզիաների տրամադրումը գործող ռադիոընկերությունները շարունակում են գործունեությունը իրենց լիցենզիաների պայմաններին համապատասխան:

13. ***(կետն ուժը կորցրել է 18.12.15 ՀՕ-202-Ն)***

14. Սույն օրենքի 27-րդ հոդվածի 1-ին մասի երկրորդ պարբերությունն ուժի մեջ է մտնում սույն օրենքով սահմանված կարգով կազմավորված Հանրային հեռուստառադիոընկերության խորհրդի անդամներից որևէ մեկի պաշտոնավարման ժամկետը լրանալու պահից:

15. Սույն օրենքի 51-րդ հոդվածի 2-րդ մասն ուժի մեջ է մտնում 2016 թվականի հունվարի 1-ից:

~~16. Մինչև մասնավոր մուլտիպլեքսորի գործունեության սկիզբը Հայաստանի Հանրապետության տարածքում թույլատրվում է տեղական հեռուստառադիոընկերությունների գործունեությունը՝ գործող լիցենզիաների՝ առանց փոփոխությունների երկարաձգման միջոցով: Ազգային հանձնաժողովը սահմանում է տեղական հեռուստառադիոընկերությունների լիցենզիաների երկարաձգման կարգը և պայմանները, որոնք, սակայն, չեն կարող պարունակել հավելյալ պահանջներ, բացի ընկերության կողմից կիրառվող հեռարձակող սարքերի, ընկերության գործունեության (տևողության) և ընկերության մասին հանձնաժողով տեղեկատվություն ներկայացնելուց: Լիցենզիան երկարաձգվում է յուրաքանչյուր տարածքում մինչև նշված տարածքը ներառող մարզում հեռարձակման նոր մրցույթի անցկացումը և մրցույթի արդյունքում հաղթող ճանաչելը: Սույն մասում նշված ընկերություններից լիցենզիայի երկարաձգման և տարեկան պետական տուրքեր չեն գանձվում:~~

«16. Մինչեւ մասնավոր մուլտիպլեքսորի գործունեության սկիզբը Հայաստանի Հանրապետության տարածքում թույլատրվում է տեղական հեռուստառադիոընկերությունների գործունեությունը՝ գործող լիցենզիաների՝ առանց փոփոխությունների երկարաձգման միջոցով: Ազգային հանձնաժողովը սահմանում է տեղական հեռուստառադիոընկերությունների լիցենզիաների երկարաձգման կարգը եւ պայմանները, որոնք, սակայն, չեն կարող պարունակել հավելյալ պահանջներ, բացի ընկերության կողմից կիրառվող հեռարձակող սարքերի, ընկերության գործունեության (տեւողության) եւ ընկերության մասին հանձնաժողով տեղեկատվություն ներկայացնելուց:

Լիցենզիան երկարաձգվում է յուրաքանչյուր տարածքում մինչեւ նշված տարածքը ներառող մարզում մասնավոր մուլտիպլեքսորի մուտքը, որից հետո հիշյալ հեռուստառադիոընկերությունների լիցենզիան առանց մրցույթի փոխարինվում է մինչեւ 2020 թվականը գործող թվային հեռարձակման լիցենզիայով: Սույն մասում նշված ընկերություններից լիցենզիայի երկարաձգման եւ տարեկան պետական տուրքեր չեն գանձվում:»:

***(62-րդ հոդվածը փոփ. 19.06.13 ՀՕ-70-Ն, 23.06.15 ՀՕ-68-Ն, փոփ., լրաց.18.12.15 ՀՕ-202-Ն, փոփ. 07.06.16 ՀՕ-98-Ն)***

***(օրենքը խմբ. 10.06.10 ՀՕ-100-Ն)***